मोहक अग्रवाल की कहानी- वो परिवार
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैंStory of Mohak Agarwal - The Family
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
वो परिवार
रात के कुछ पौने तीन बज रहे हैं, एक कार राजमार्ग पर दौड़ रही है जिसमें तेज़ गाना बज रहा है, उस गाड़ी को एक आदमी 160 किमी प्रति घंटे की रफ़्तार से दौड़ा रहा है। तभी उस आदमी को सड़क किनारे एक परिवार दिखाई पड़ता है जिसमें एक बुजुर्ग आदमी-औरत और उनके एक बेटा और बेटी हैं। उन्हें देख कर वह गाड़ी चालक अपनी गाड़ी की गति 160 से 100 पर ले आता है। वह परिवार ना किसी से कुछ बोल रहा है ना कुछ कर रहा है, बस, खड़ा हुआ आते-जाते तेज़ गति वाहनों को निहार रहा है।
तभी एक तेज़ रफ़्तार गाड़ी उस परिवार को देख के रुकती है, उसमें से एक आदमी निकलता है और उस परिवार के पास जाकर सबसे बुजुर्ग व्यक्ति को देखकर उनसे चौंक कर कहता है, ‘अरे बाऊजी! ’ उसने अपनी बात कहते-कहते बुजुर्ग का हाथ पकड़ा तो उसका हाथ बुजुर्ग के हाथ के आर-पार हो गया, मानो जैसे उसने हवा को छुआ हो।
इतने में माता जी ने कहा, ‘बेटा, घर जा आराम से।’ फिर सारा परिवार एक स्वर में बोला, ‘हां, घर जाओ, हां घर जाओ।’
यह सुनकर वह सहमा हुआ अपनी गाड़ी की तरफ दौड़ा और धीमी गति से गाड़ी चलाकर रोते- रोते घर चला गया। उसे यह मालूम था कि उसके मां-बाऊजी और भाई-बहन 2 साल पहले सड़क दुर्घटना में बाऊजी के तेज रफ्तार गाड़ी चलाने की वजह से मारे गए थे। इसलिए उस परिवार में उसे अपना परिवार दिखा।
बाद में पता चला कि वह परिवार जो सड़क किनारे खड़ा हुआ है, सिर्फ उन्हीं लोगों को दिखता है जो तेज़ रफ़्तार गाड़ी चलाकर अपनी और दूसरों की जान खतरे मे डालते है। इससे वाहन चालक के मन मे संदेश जाता है कि धीमी रफ़्तार से गाड़ी चलाएं, आपका परिवार आपका घर पर इंतज़ार कर रहा है या दोबारा वह गलती ना दोहराएं जो इस परिवार ने की थी।